Alexandra Daddario

Alexandra Anna Daddario (New York, 1986ko martxoaren 16) estatubatuar aktore bat da, besteak beste, Annabeth Chase interpretatu du Percy Jacksonen bi filmetan (Percy jackson eta tximista-lapurra eta Percy jackson eta munstroen itsasoa) eta Heather Miller  Texas Chainsaw 3D filmean. Imagine Dragons, "Radioactive" bideoan ere agertu da. San Andreas filmean, izen bereko failan gertaturiko lurrikara izugarri baten ondorioz, mundua egoera apokaliptiko batean dagoela irdikatzen duen pelikulan ere paper nagusi bat eduki zuen, The Rock aktorearekin batera. Baywatch filmean protagonista gisa ageri da.

Biografia 
Daddario Upper East Siden hazi zen. Bere gurasoak abokatuak dira. Bi anai-arreba ditu, Matthew Daddario aktorea eta Catharine Daddario. Italiar eta Txekiar arbasoak ditu. Alexandrak txiki-txikitatik aktore izatea desio zuen, baina bere lehen lana arlo honetan hamabost urterekin lortu zuen, All My Children telesailean. Laurie Lewis pertsonaia interpretatu zuen, 43 kapituluetan zehar mantenduko zen pertsonaia, 2002 urtearen hasieratik 2003 urtearen erdialderaino, gutxi gorabehera. Lan hau egiten ari zen bitartean, Alexandra New Yorkeko bigarren hezkuntzako ikastetxe batean ikasten zebilen. The Sopranos, Damages, Law & Order, Law & Order: Criminal Intent eta Nurse Jackie telesailetan ere parte hartu zuen.

Beste hainbat pelikula eta telesailetan parte hartu izan duen arren, bere parte-hartzerik nagusiena eta gaur arte lortu duen famatuenetakoa Percy jackson eta tximista-lapurra filmean interpretatu zuen. Rick Riordan idazlearen Tximistaren lapurra eleberrian oinarrituta dago film hau, bertan, Annabeth Chase pertsonaia interpretatu zuen. Pelikula 2010ean estreinatu zen eta arrakasta handia lortu zuen.

2013an bi pelikuletako bi pertsonai nagusi interpretatu zituen. Lehenik, Texas Chainsaw 3D pelikulan protagonista izan zen. Pelikula honek Texasera doan neska baten istorioa kontatzen du, bertan, hainbat lagunekin batera bere familiako baten jaraunspena bereganatzeko etxe batera sartu zen neska bere lagunekin, ezustean ordea, motozerra batekin armaturik dagoen ero bat aurkitzen dute. Pelikula hau 2013ko urtarrilean estreinatu zen. Urte honetan bertan, berriz ere, Annabeth Chase pertsonaia interpretatu zuen Percy Jackson eta Munstroen itsasoa filmean, film hau ere, aurrekoa bezala, Rick Riordanek idatzitako Munstroen itsasoa eleberrian oinarrituta sortu zen.

Filmografia

Zinema

Telebista

Web

Bideoklipak

Bideo-jokoak

Sariak eta izendapenak

Kanpo estekak 
 Alexandra Daddario Internet Movie Databasen 

Newyorkarrak
Txekiar estatubatuarrak
Italo-estatubatuarrak
Ameriketako Estatu Batuetako emakume aktoreak